NORAKSTS

|  |  |
| --- | --- |
| 24.07.2025. | Nr.10/5 |

###### NEKUSTAMĀ ĪPAŠUMA 3. LĪNIJĀ 16A, JELGAVĀ, NODOŠANA BEZ ATLĪDZĪBAS LABKLĀJĪBAS MINISTRIJAS ĪPAŠUMĀ

**Atklāti balsojot: PAR – 15** (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), **PRET – nav**, **ATTURAS – nav**,

2024. gada 29. jūlijā saņemta valsts SIA “Šampētera nams”, reģ Nr. 50003000771, kas pārvalda un apsaimnieko Labklājības ministrijas valdījumā esošos valsts nekustamos īpašumus, vēstule Nr.6-3.1./4 “Par zemesgabalu Nameja ielā 30, Jelgavā” ar lūgumu Jelgavas valstspilsētas pašvaldības domi pieņemt lēmumu par nekustamā īpašuma Namejā ielā 30, Jelgavā, daļas aptuveni 5000 m2 platībā atdalīšanu un nodošanu bez atlīdzības Labklājības ministrijas īpašumā, lai īstenotu ģimeniskai videi pietuvināta sociālā pakalpojuma sniegšanas infrastruktūras izveides projektu, izbūvējot divas sociālās aprūpes pakalpojuma būves ar tām nepieciešamo inženiertehnisko apgādi un labiekārtojumu, tādējādi nodrošinot pakalpojumu ārpusģimenes aprūpē esošiem bērniem ar smagiem un ļoti smagiem funkcionāliem traucējumiem.

No Jelgavas valstspilsētas pašvaldībai piederošā nekustamā īpašuma Nameja ielā 30, Jelgavā, ir atdalīta zemes vienība 5000 m2 platībā un 2025. gada 30. maijā reģistrēta zemesgrāmatā kā atsevišķs īpašums ar kadastra Nr.0900 021 0964 3. līnijā 16A, Jelgavā.

Nekustamais īpašums ar kadastra Nr.0900 021 0964 3. līnijā 16A, Jelgavā, sastāv no zemes vienības 5000 m2 platībā ar kadastra apzīmējumu 0900 021 0960 un reģistrēts Zemgales rajona tiesas Jelgavas pilsētas zemesgrāmatas nodalījumā Nr.100000945228 uz Jelgavas valstspilsētas pašvaldības vārda. Saskaņā ar Valsts zemes dienesta Nekustamā īpašuma valsts kadastra informācijas sistēmas datiem, nekustamā īpašuma universālā kadastrālā vērtība ir 44 000,00 *euro* (četrdesmit četri tūkstoši *euro* 00 centi).

Saskaņā ar Valsts pārvaldes iekārtas likuma 5.pantu tiešās pārvaldes iestādes pārstāv Latvijas Republiku. Labklājības ministrija ir vadošā valsts pārvaldes iestāde darba, sociālās aizsardzības, bērnu un ģimenes tiesību, kā arī personu ar invaliditāti vienlīdzīgu iespēju un dzimumu līdztiesības jomā. Ministru kabineta 2004. gada 27. janvāra noteikumu Nr.49 “Labklājības ministrijas nolikums” 5.2.3. apakšpunkts nosaka, lai nodrošinātu funkciju izpildi, Labklājības ministrija nodrošina sociālās aprūpes un sociālās rehabilitācijas pakalpojumu tīkla kvalitatīvu attīstību.

Saskaņā ar likuma Pašvaldību likuma 10.panta pirmās daļas 16.punktu, 73.panta ceturto daļu, Publiskas personas mantas atsavināšanas likuma 42.panta otro daļu, 43.pantu un VSIA “Šampētera nams” 2024. gada 29. jūlija vēstuli Nr. 6-3.1./4,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Nodot Latvijas Republikas Labklājības ministrijai īpašumā bez atlīdzības Jelgavas valstspilsētas pašvaldības īpašumā esošo nekustamo īpašumu ar kadastra Nr. 0900 021 0964 3. līnijā 16A, Jelgavā, kas sastāv no zemes vienības 5000 m2 platībā ar kadastra apzīmējumu 0900 021 0960, nosakot, ka nekustamais īpašums:
	1. tiek nodots valsts pārvaldes funkciju īstenošanai labklājības nozarē (sociālās aprūpes un sociālās rehabilitācijas pakalpojumu tīkla kvalitatīvas attīstības nodrošināšana);
	2. ja tas vairs netiek izmantots 1.1. apakšpunktā noteiktās funkcijas īstenošanai, bez atlīdzības nododams Jelgavas valstspilsētas pašvaldības īpašumā.

Domes priekšsēdētājs *(paraksts)* M.Daģis

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 24. jūlijā